Først var der en delfin i Aalborg. Så kom der en sejhval til Hobro og Mariager Fjord. Nu er der set endnu et sjældent dyr i de nordjyske have. En delfin har søndag svømmet rundt i og omkring Skagen. Delfinen blev spottet klokken 9 søndag morgen ud for Grenens sydlige kyst. Igennem syv timer indtil mørket tog over har flere mennesker i Skagen set delfinen, som sidst gang blev set ud for Sønderstrand ganske tæt på Skagen Østhavn. - Vi startede ude ved Grenen, der så vi den først. Så er den svømmet omkring to kilometer mod sydvest mod havnen, hvor vi så den igen, siger Rolf Christensen, der er indehaver Grenen Fuglestation. Rolf Christensen, der har fulgt delfinen det meste af dagen, nævner også at delfinen har svømmet ufortrødent rundt og boltret sig i vandet, hvor den var meget aktiv. Rolf Christensen gætter på, at der er tale om et øresvin eller en almindelig delfin.

Opsummering:
En delfin har søndag morgen og det meste af eftermiddagen boltret sig i Kattegat ved Skagen.